পুলিশ রাতেই তাদেরকে উদ্ধার করে হাসপাতালে ভর্তি করেছেন। এদের মধ্যে কামাল উদ্দিনের অবস্থা খুবই আশঙ্কাজনক বলে হাসপাতাল সূত্রে জানা  গেছে। এলাকাবাসী জানান, গত শুক্রবার রাত আড়াইটার দিকে ওই এলাকার কামাল মিয়ার বাড়িতে ছয় থেকে সাত জনের সংঘবদ্ধ ডাকাতদল ঘরে ঢুকলে পরিবারের সদস্যরা টের পেয়ে আর্তচিৎকার শুরু করে। ওই সময় ডাকাতরা গৃহকর্তী নারগিছের বাম হাতে এক রাউন্ড গুলি ছুঁড়ে এবং দেশীয় অস্ত্র দিয়ে গৃহকর্তা কামালের মাথা ও শরীরের বিভিন্ন স্থানে এলোপাতাড়ি কুপিয়ে গুরুত্বর আহত করে। পরে এলাকাবাসী ছুটে আসলে সংঘবদ্ধ ডাকাতদল গৃহকর্তা কামালের বৃদ্ধা মা মনোয়ারা বেগমকেও (৬০) পিটিয়ে আহত করে কিছু স্বর্ণালঙ্কার ও মালামাল নিয়ে দ্রুত ঘটনা স্থল ত্যাগ করে। খবর পেয়ে  রামগতি থানা থেকে একদল পুলিশ সদস্য এসে এলাকাবাসীর সহযোগিতায় আহতদের উদ্ধার করে নোয়াখালী জেনারেল হাসপাতালে ভর্তি করে। পরে অবস্থার অবনতিতে কামালকে ঢাকায় প্রেরণ করা হয়েছে।  রামগতি থানার অফিসার ইনচার্জ (ওসি) ইসমাইল মিয়া ঘটনার সত্যতা স্বীকার করে বলেন, এ ব্যাপারে থানায় মামলা দায়েরের প্রস্তুতি চলছে। তদন্ত সাপেক্ষে প্রয়োজনীয় ব্যবস্থা নেওয়া হবে।